*Վիքիպեդիայում կան հոդվածներ Դավթյան ազգանունով այլ մարդկանց մասին։*

**Հովհաննես Ժորայի Դավթյան** (նոյեմբերի 25, 1983(1983-11-25), Լենինական, Հայկական ԽՍՀ, ԽՍՀՄ), հայ ձյուդոիստ, Հայաստանի չեմպիոն և գավաթակիր, աշխարհի գավաթի քառակի արծաթե և կրկնակի բրոնզե մրցանակակիր, աշխարհի սուպերգավաթի կրկնակի չեմպիոն և բրոնզե մեդալակիր։ «Մեծ սաղավարտի» չեմպիոն և արծաթե մրցանակակիր, Եվրոպայի առաջնության կրկնակի արծաթե մրցանակակիր, Եվրոպայի գավաթի արծաթե մրցանակակիր, մի քանի միջազգային մրցույթների հաղթող և մրցանակակիր, 2008, 2012 և 2016 թվականների Օլիմպիական խաղերի մասնակից։ Դասվել է 21-րդ դարի Հայաստանի լավագույն ձյուդոիստների շարքին։

Կենսագրություն
--------------

Հովհաննես Դավթյանը ծնվել է 1983 թվականի։ 12 տարեկանից զբաղվել է ձյուդոյով։ Նրա մարզիչը եղել է Կարեն Սիմոնյանը։ Ամուսնացած է, ունի մեկ որդի։

Մարզական կարիերա
----------------

### 2005 թվական

Առաջին միջազգային արենայում կայացած մրցաշարը 2005 թվականին էր՝ Թբիլիսիում տեղի ունեցած աշխարհի գավաթի ժամանակ, որտեղ Հովհաննեսը գրավեց 5-րդ տեղը։ Նույն թվականի մարտին Տալլինում տեղի ունեցած մրցաշարում նա արծաթե մեդալ նվաճեց։ 2005 թվականի հոկտեմբեր և նոյեմբեր ամիսներին Եվրոպայի առաջնությանը նախապատրաստվելու ժամանակ Դավթյանը երկրորդ տեղն է զբաղեցրել Շվեդիայում անցկացված միջազգային մրցաշարում։ Կիևում կայացած Եվրոպայի պատանեկան առաջնությունում Դավթյանը 5-րդ տեղն է զբաղեցրել։

### 2006 թվական

2006 թվականը Հովհաննես Դավթյանի համար մարզական առումով անհաջող տարի էր։ Մարտ ամսին Պրահայում տեղի ունեցած աշխարհի գավաթի մրցաշարում նա կորցրել է վճռական մարտում հաղթանակը։ Հետագայում հնարավորություն է ունեցել պայքարը շարունակել բրոնզի համար, սակայն նրան միայն հաջողվել է գրավել 5-րդ տեղը։

### 2007 թվական

2007 թվականը Հովհաննես Դավթյանի համար հաջողությամբ է սկսել։ Հունվարին Թբիլիսիում կայացած աշխարհի գավաթի մրցաշարի ժամանակ Հովհաննեսը գրավել է 3-րդ տեղը։ Փետրվարի սկզբին Փարիզում կայացած աշխարհի սուպեր գավաթի մրցաշարում նա գրավել է 5-րդ տեղը։ Մի քանի ամիս անց, փետրվարի վերջին Փարիզում կայացած աշխարհի սուպեր գավաթի մեկ այլ մրցաշարում Հովհաննես Դավթյանը միջազգային մրցաբեմում նվաճեց իր առաջին ոսկե մեդալը։ Ապրիլին Բելգրադում 
կայացած Եվրոպայի առաջնության ժամանակ Դավթյանը գրավել է երկրորդ տեղը։ Մեկ ամիս անց Մոսկվայում կայացած աշխարհի սուպեր գավաթի մեկ այլ մրցաշարում Հովհաննես Դավթյանը նվաճել է ոսկե մեդալ և զբաղեցրել առաջին տեղը։ Տարեվերջին Երևանում և Թեհրանում կայացած միջազգային մրցաշարերում նա գրավել է երկրորդ տեղը։

### 2008 թվական

Տարեսկզբին Թբիլիսիում կայացած աշխարհի գավաթի մրցաշարում Հովհաննեսը գրավել է 5-րդ տեղը։ Փետրվարի սկզբին Փարիզում կայացած աշխարհի սուպեր գավաթի մրցաշարում եղել է 7-րդը։ Փետրվարի վերջին Համբուրգում տեղի ունեցած աշխարհի սուպեր գավաթի մեկ այլ մրցաշարում գրավել է երրորդ տեղը։ Լիսաբենում կայացած Եվրոպայի առաջնության ժամանակ գրավել է 7-րդ տեղը։ Նույն թվականին ընդգրկվել է Հայաստանի հավաքականի կազմում և մասնակցել Պեկինի Օլիմպիական խաղերին։ Օլիմպիական խաղերի ժամանակ առաջին մրցափուլում հաղթել է կուբացի Իյոսմանին Պիկերային, սակայն երկրորդ մրցափուլում պարտվել է հարավկորեացի Կիմ Կյոն Չինին։

### 2009 թվական

Փետրվարի 28-ին Վարշավայում տեղի ունեցած աշխարհի գավաթի մրցաշարում Հովհաննեսը գրավել է երկրորդ տեղը։ Մայիսին եղել է Մոսկվայում կայացած «Մեծ սաղավարտ» մրցաշարի հաղթող։ Օգոստոսին Ռոտերդամ աշխարհի առաջնությունում եղել է 3-րդը։ Դրանից հետո հաղթող է ճանաչվել Հայաստանի առաջնությունում։ Տարեվերջին մասնակցել է Տոկիոյում կայացած «Մեծ սաղավարտ» մրցաշարին և գրավել 5-րդ տեղը։

### 2010 թվական

2010 թվականի մարտին Հովհաննես Դավթյանը նվաճում է Հայաստանի գավաթը։ Այնուհետև Վիեննայում կայացած Եվրոպայի առաջնությունում գրավում է 5-րդ տեղը։ Նոյեմբերին Աբու-Դաբիիում կայացած Գրան-Պրի մրցաշարում զբաղեցնում է 3-րդ տեղը։

### 2011 թվական

Հունվարի վերջին Թբիլիսիում կայացած աշխարհի գավաթի մրցաշարում Հովհաննեսը գրավում է 3-րդ տեղը։ Փետրվարի սկզբին Փարիզում տեղի ունեցած «Մեծ սաղավարտ» մրցաշարում նա գրավում է երկրորդ տեղը։ Մեկ շաբաթ անց Բուդապեշտում տեղի ունեցած աշխարհի գավաթի մրցաշարում նա գրավում է երկրորդ տողը։ Փետրվարի 19-ին Դյուսելդորֆում կայաացած Գրան-Պրի մրցաշարում Հովհաննես Դավթյանը գրավում է 5-րդ տեղը։ Փետրվարի վերջին Վարշավայի աշխարհի գավաթի մրցաշարի ժամանակ հայազգի մարզիկը գրավում է երկրորդ տեղը։ Մայիսին՝ Մոսկվայի Գրան-Պրի մրցաշարում նա նորից զբաղեցնում է 5-րդ հորիզոնականը, իսկ օգոստոսին Փարիզի աշխարհի առաջնության ժամանակ 7-րդն է լինում։ Հենաց այդ տարին համապատասխան գործակցային միավորներ է հավաքում և իրավունք ստանում մասնակցելու 2012 թվականի Լոնդոնի Օլիմպիական խաղերին։

### 2012 թվական

2012 թվականի փետրվարի 4-ին Փարիզի «Մեծ սաղավարտի» ժամանակ Հովհաննես Դավթյանը գրավել է 7-րդ տեղը։ Դրանից հետո Չելյաբինսկի Եվրոպայի առաջնությan ժամանակ Դավթյանը մարտը տանուլ է տալիս ռուս ըմբշամարտիկ Բեսլան Մուդրանովին (մարզիչ՝ Ռուդոլֆ Բաբայան) և գրավում երկրորդ տեղը։ Հունիսին Պրահայում աշխարհի գավաթի մրցաշարի ժամանակ Հովհաննեսը նորից զբաղեցնում է երկրորդ հորիզոնականը, իսկ Լոնդինի Օլիմպիական խաղերի ժամանակ 5-րդ։

### 2015 թվական

Մայիսի 2-ին Զագրեբում կայացած Գրան-Պրի մրցաշարում Հովհաննես Դավթյանը նվախում է ոսկե մեդալ և իրավունք է ստանում մասնակցելու 2016 թվականի Ռիո դե Ժանեյրոյի Օլիմպիական խաղերին։ Ռիո դե Ժանեյրոյում հայազգի մարզիկը 1/8 եզրափակչում պարտվում է Բեսլան Մուդրանովին և դուրս մնում հետագա պայքարից։

Հիմնական մրցաշարերը և զբաղեցրած տեղերը
--------------------------------------

| Տարեթիվ | Մրցաշար | Անցկացման վայրը | Զբաղեցրած տեղը |
| --- | --- | --- | --- |
| 2005 | Աշխարհի գավաթ | Թբիլիսի | 5 |
| 2005 | Աշխարհի գավաթ | Տալլին | 2 |
| 2005 | Շվեդիայի բաց առաջնություն | Բուրոս | 2 |
| 2005 | Ֆինլանդիայի բաց առաջնություն | Վանտաա | 1 |
| 2005 | Եվրոպայի առաջնություն (մինչև 23 տարեկան) | Կիև | 5 |
| 2006 | Աշխարհի գավաթ | Պրահա | 5 |
| 2007 | Աշխարհի գավաթ | Թբիլիսի | 3 |
| 2007 | Աշխարհի սուպեր գավաթ | Փարիզ | 5 |
| 2007 | Աշխարհի սուպեր գավաթ | Համբուրգ | 1 |
| 2007 | Եվրոպայի առաջնություն | Բելգրադ | 2 |
| 2007 | Աշխարհի սուպեր գավաթ | Մոսկվա | 1 |
| 2007 | Միջազգային գավաթ | Թեհրան | 2 |
| 2007 | Միջազգային մրցաշար | Երևան | 2 |
| 2008 | Աշխարհի գավաթ Թբիլիսիի | Թբիլիսի | 5 |
| 2008 | Աշխարհի սուպեր գավաթ | Փարիզ | 7 |
| 2008 | Աշխարհի սուպեր գավաթ | Համբուրգ | 3 |
| 2008 | Օլիմպիական խաղեր | Պեկին | դուրս է մնացել երկրորդ մրցաշարից հետո |
| 2008 | Եվրոպայի առաջնություն | Լիսսաբոն | 7 |
| 2009 | Աշխարհի գավաթ | Վարշավա | 2 |
| 2009 | Մեծ սաղավարտ | Մոսկվա | 1 |
| 2009 | Աշխարհի առաջնություն | Ռոտերդամ | 3 |
| 2009 | Հայաստանի առաջնություն | Երևան | 1 |
| 2009 | Մեծ սաղավարտ | Տոկիո | 5 |
| 2010 | Հայաստանի գավաթ | Երևան | 1 |
| 2010 | Եվրոպայի առաջնություն | Վիեննա | 5 |
| 2010 | Գրան-Պրի | Աբու-Դաբի | 3 |
| 2011 | Աշխարհի գավաթ | Թբիլիսի | 3 |
| 2011 | Մեծ սաղավարտ | Փարիզ | 2 |
| 2011 | Աշխարհի գավաթ | Բուդապեշտ | 2 |
| 2011 | Գրան-Պրի | Դյուսելդորֆ | 5 |
| 2011 | Աշխարհի գավաթ | Վարշավա | 2 |
| 2011 | Մեծ սաղավարտ | Մոսկվա | 5 |
| 2011 | Աշխարհի առաջնություն | Փարիզ | 7 |
| 2012 | Մեծ սաղավարտ | Փարիզ | 5 |
| 2012 | Եվրոպայի առաջնություն | Չելյաբինսկ | 2 |
| 2012 | Եվրոպայի գավաթ | Պրահա | 2 |
| 2012 | Օլիմպիական խաղեր | Լոնդոն | 5 |
|
| 2015 | Գրան-Պրի | Զագրեբ | 1 |

Ծանոթագրություններ
------------------

1. ↑  Լոնդոն-2012. Հայ օլիմպիականները. Հովհաննես Դավթյան
2. ↑  Hovhannes Davtyan
3. ↑  «Լոնդոն 2012». Արխիվացված է օրիգինալից 2017 թ․ հուլիսի 13-ին. Վերցված է 2017 թ․ հուլիսի 9-ին.
4. ↑  РУДОЛЬФ БАБОЯН: "ЧЕМ ТЯЖЕЛЕЕ ЖЕРЕБЬЕВКА, ТЕМ ЛУЧШЕ БЕСЛАН МУДРАНОВ СРАЖАЕТСЯ"
5. ↑  Чемпионат Европы. Мудранов и Гаданов выиграли «золото» и другие результаты
6. ↑  Բաքու մեկնելուց առաջ Հովհաննես Դավթյանը հաղթեց «Գրան Պրիում»
7. ↑  Judo Grand Prix Zagreb 2015 Final -60kg DAVTYAN Hovhannes (ARM) vs. ENGLMAIER Tobias (GER)
8. ↑  Ռիո-2016. Հովհաննես Դավթյանը պարտություն կրեց

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | IFJ · JudoInside · Olympic Channel · TheSports.org |

 |